**LĒMUMS**

Liepājā

|  |  |
| --- | --- |
| 2022.gada 21.jūlijā |  Nr.266/11(prot. Nr.11, 3.§) |

Par Liepājas valstspilsētas pašvaldības

mārketinga komunikācijas plāna

2022.-2027.gadam apstiprināšanu

Pamatojoties uz likuma "Par pašvaldībām" 21.panta pirmo daļu, Attīstības plānošanas sistēmas likuma 6.panta pirmo un otro daļu, 10.pantu un Liepājas pilsētas ilgtspējīgas attīstības stratēģiju līdz 2030.gadam, ņemot vērā Liepājas valstspilsētas un Dienvidkurzemes novada attīstības programmas 2022.-2027.gadam rīcības virziena Nr.4 "Pārvaldības un pakalpojumu sistēma" uzdevuma Nr.4.5. "Popularizēt Liepājas un DKN tēlu biznesam, dzīvošanai, atpūtai un tūrismam" darbību D\_4.5.5. "Pilsētas mārketinga plāna izveide un īstenošana", Liepājas pieteikumu Eiropas kultūras galvaspilsētas titulam 2027.gadam un izskatot Liepājas valstspilsētas pašvaldības domes pastāvīgās Pilsētas attīstības komitejas 2022.gada 14.jūlija lēmumu (sēdes protokols Nr.7), Liepājas valstspilsētas pašvaldības dome **nolemj:**

1. Apstiprināt Liepājas valstspilsētas pašvaldības mārketinga komunikācijas plānu 2022.-2027.gadam (pielikumā).

2. Liepājas valstspilsētas pašvaldības iestādes "Liepājas pilsētas pašvaldības administrācija" Sabiedrisko attiecību un mārketinga daļai veikt koordinēšanas darbu visām komunikācijas plāna ieviešanas aktivitātēm, ievērojot plānā noteiktās vadlīnijas un rekomendācijas.

3. Liepājas valstspilsētas pašvaldības iestādes "Liepājas pilsētas pašvaldības administrācija" Sabiedrisko attiecību un mārketinga daļai reizi gadā veikt Liepājas pilsētas mārketinga komunikācijas plāna 2022.-2027.gadam novērtēšanu un pārskatīšanu.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | visām pašvaldības administrācijas struktūrvienībām, pašvaldības iestādēm, aģentūrām un kapitālsabiedrībām |